
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  26ης/26 Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 162/2026
Στη Λευκάδα σήμερα στις 02 του μηνός Σεπτεμβρίου, του έτους 2026, ημέρα Τρίτη και ώρα 18:00, ήρθε σε  δημόσια, δια ζώσης, τακτική συνεδρίαση το Δημοτικό Συμβούλιο Λευκάδας,   σύμφωνα με τις δ/ξεις των άρθρων 117 έως και 134 του Ν.5314/2026  και την υπ΄ αριθ. 66/2025 απόφαση Δ.Σ. ύστερα από την με αρ. πρωτ. 23598/28.8.2026 πρόσκληση του Προέδρου του, η οποία επιδόθηκε και δημοσιεύθηκε νόμιμα.   

                          ΠΑΡΟΝΤΕΣ                                                                 ΑΠΟΝΤΕΣ

	1
	Σκλαβενίτης Ευστάθιος (Πρόεδρος)  
	1
	Γαντζίας Ιωάννης 

	2
	Σκληρός Φίλιππος
	2
	Μπακογιώργος Χρήστος

	3
	Κονιδάρης Κωνσταντίνος 
	3
	Γιαννούτσος Χαράλαμπος

Ο Δήμαρχος Δρ. Ξενοφών Ν. Βεργίνης, προσκλήθηκε νόμιμα αλλά δεν παρέστη στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα 

είκοσι έξι (26)  μέλη, ο Πρόεδρος κήρυξε την έναρξη της Συνεδρίασης.
ΠΑΡΑΤΗΡΗΣΕΙΣ:
Τα θέματα συζητήθηκαν με την εξής σειρά: 14,1,2,3,4,5,6,7,8,9,10,11,12,13,15,16,17,18 της Η.Δ.

Κατά τη συζήτηση του 14ου θέματος, αποχώρησαν οι Δ.Σ. Κάτσενου Θεοδώρα, Μαργέλη Μαρία, Κονιδάρης Κων/νος, Λάζαρης Αρίστος και Βεροιώτης Αλέξανδρος.

Πριν τη συζήτηση του 5ου θέματος προσήλθε ο Δ.Σ. Λάζαρης Αρίστος.

Πρίν τη συζήτηση του 7ου θέματος προσήλθε ο Δ.Σ. Κονιδάρης Κων/νος και αποχώρησαν οι Δ.Σ. Μπελεγρίνος Σπυρίδων, Βεργίνης Σπυρίδων, Αραβανή Χριστίνα, Τσιρογιάννης Γεώργιος, Πεντεσπίτης Νικόλαος και Θερμός Ευάγγελος.

Πριν τη συζήτηση του 15ου θέματος προσήλθε η Δ.Σ. Αραβανή Χριστίνα και αποχώρησαν οι Δ.Σ. Γιαννιώτης Παναγιώτης, Γαζής Γεώργιος, Αργυρός Νικόλαος και Βερροιώτης Ευάγγελος.

Πριν τη συζήτηση του 17ου θέματος αποχώρησαν οι Δ.Σ. Καραγιάννης Αθανάσιος και Λύγδας Σπυρίδων.

Πριν τη συζήτηση του 18ου  θέματος αποχώρησαν οι Δ.Σ. Καλός Χαράλαμπος, Κονιδάρης Κωνσταντίνος και Λάζαρης Αρίστος.

ΘΕΜΑ 10ο:  Απόφαση Δ.Σ. για έγκριση επιχορήγησης εκδηλώσεων Πολιτιστικών και Αθλητικών Σωματείων και Συλλόγων του Δήμου Λευκάδας για το έτος 2026.
                                                                         Εισηγήτρια:  Κωνσταντινίδη Σεβαστή, Αντιδήμαρχος
Ο Πρόεδρος του Δημ. Συμβουλίου, κ. Ευστάθιος Σκλαβενίτης, έδωσε το λόγο στην κ. Κωνσταντινίδη Σεβαστή, η οποία έθεσε υπόψη των μελών του Δ.Σ. τα εξής:
  1) Σύμφωνα με το άρθρο 158 παρ.3 του Δημοτικού Κώδικα (Ν. 3463/2006):                        «Πιστώσεις που είναι γραμμένες στους οικείους κωδικούς αριθμούς του Πρ/σμού του Δήμου μπορεί να διατεθούν, με απόφαση του Δημοτικού Συμβουλίου για τις πληρωμές δαπανών, που αφορούν: α) Εθνικές ή τοπικές γιορτές ή άλλες ιδίως πολιτιστικές, μορφωτικές, ψυχαγωγικές, αθλητικές εκδηλώσεις, συνέδρια και συναντήσεις που οργανώνει ο Δήμος, εφόσον σχετίζονται με την εδαφική του περιφέρεια και συνδέονται με την προαγωγή των κοινωνικών και οικονομικών συμφερόντων ή των πολιτιστικών και πνευματικών ενδιαφερόντων των κατοίκων του.

β) Όμοιες εκδηλώσεις που οργανώνουν άλλοι φορείς και συμμετέχει ο Δήμος».

2) Επίσης σύμφωνα με το άρθρο 202 παρ. 1 του Δημοτικού Κώδικα ( Ν. 3463/2006), όπως τροποποιήθηκε με τις δ/ξεις του άρθρου 58 του Ν. 4795/21: «Με απόφαση του Δημοτικού  Συμβουλίου είναι δυνατή η παροχή χρηματικών επιχορηγήσεων 1. σε νομικά πρόσωπα Δημοσίου Δικαίου περιλαμβανομένων των εκκλησιαστικών, καθώς και σε πολιτιστικούς συλλόγους που έχουν την έδρα τους εντός των διοικητικών ορίων του Δήμου….»
3) Σύμφωνα με την παρ. 1α του άρθρου 4 του Π.Δ.80/2016 (ΦΕΚ 145 Α/5-08-2016)

«Ανάληψη υποχρεώσεων από τους διατάκτες» ορίζεται ότι «Για την έκδοση της απόφασης ανάληψης υποχρέωσης ακολουθείται η εξής διαδικασία: Κατόπιν τεκμηριωμένου αιτήματος του διατάκτη, ο Προϊστάμενος Οικονομικών Υπηρεσιών καταρτίζει σε δύο (2) αντίτυπα το σχέδιο της σχετικής απόφασης ανάληψης υποχρέωσης και συντάσσει βάσει των τηρούμενων στοιχείων τη βεβαίωση της παρ.2 του άρθρου 3 του παρόντος, εφόσον: i) συντρέχουν οι οριζόμενες στο άρθρο 66 παρ.2 του Ν.4270/2014, όπως ισχύει,  προϋποθέσεις, ii) η δαπάνη στην οποία αφορά είναι νόμιμη κατά την έννοια του άρθρου 91, παρ.2, εδάφιο β΄ του Ν.4270/2014, iii) η σχετική απαίτηση δεν έχει υποπέσει σε παραγραφή και iv) το αίτημα για την έκδοση της σχετικής απόφασης ανάληψης προηγείται οποιασδήποτε άλλης ενέργειας πραγματοποίησης της δαπάνης, σύμφωνα με τα οριζόμενα στο παρόν διάταγμα».

4) Σύμφωνα με την παρ. I. στ στοιχείο 30 του άρθρου 75 του ν. 3463/06 όπως προστέθηκε με την παρ. 4 του άρθρου 94 του ν. 3852/10: «Η επιχορήγηση φορέων που αναπτύσσουν πολιτιστικού χαρακτήρα δραστηριότητες στη χωρική αρμοδιότητα του δήμου, καθώς και όσων συμβάλλουν στην τουριστική ανάπτυξη και προβολή του, ύστερα από απόφαση του δημοτικού συμβουλίου που λαμβάνεται με πλειοψηφία των δύο τρίτων (2/3) των μελών του».

5) Την με αριθ. 30/2026 (ΑΔΑ:9ΘΑΛΩΛΙ-20Β) απόφαση Δ.Σ. περί ψήφισης Προϋπολογισμού, του Πολυετούς Δημοσιονομικού Προγραμματισμού (ΠΔΠ) 2026-2029 και Ολοκληρωμένου Πλαισίου Δράσης (Ο.Π.Δ.) του Δήμου Λευκάδας οικονομικού έτους 2026, η οποία ελέγχθηκε και βρέθηκε νόμιμη σύμφωνα με την με αριθ. πρωτ. 19203/13-03-2026 (ΑΔΑ:9ΕΟ1ΟΡ1Φ-2Ν5) απόφαση Γραμματέα της Αποκεντρωμένης Διοίκησης Πελοποννήσου, Δυτικής Ελλάδας και Ιονίου.

Με την 35211/14- 05- 2026 (ΑΔΑ: ΨΦΖΒΟΡ1Φ -ΙΞ3) απόφαση Γραμματέα της Αποκεν/νης Διοικ/σης Πελ/σου, Δυτ. Ελλάδας & Ιονίου, εγκρίθηκε η 1η αναμόρφωση του προϋπολογισμού έτους 2026 (52/2026 απόφαση ΔΣ).

Επίσης και σύμφωνα με τις διατάξεις του άρθρου 4 της αρ. ΔΗΔ/Φ.40/1057/15 (ΦΕΚ 116 Β/21-1-2015)  κάθε πράξη έγκρισης επιχορήγησης από φορείς της Γενικής Κυβέρνησης προς Αστικές μη Κερδοσκοπικές Εταιρείες, Σωματεία, Ιδρύματα, Κοινωνικές Συνεταιριστικές Επιχειρήσεις και λοιπούς μη κερδοσκοπικούς φορείς φέρει σε εμφανές σημείο, την εξής σημείωση:

«Σε περίπτωση που το ποσό των συνολικών επιχορηγήσεων από φορείς της Γενικής Κυβέρνησης υπερβεί τις τρεις χιλιάδες (3.000) ευρώ συνολικά ετησίως, οι επιχορηγούμενοι φορείς οφείλουν να αναρτούν στο Μητρώο Επιχορηγούμενων Φορέων του Προγράμματος Διαύγεια τα στοιχεία των δαπανών οι οποίες αφορούν στα ποσά των επιχορηγήσεων, σύμφωνα με το άρθρο 10 Β Ν. 3861/2010 όπως προστέθηκε με το άρθρ. 16 Ν. 4305/2014».

1) Ο Α.Ο. ΤΗΛΥΚΡΑΤΗΣ υπέβαλε το αρίθμ. 10627/06-05-26 αίτημα για χρηματοδότηση της αθλητικής εκδήλωσης  Διεθνές Τουρνουά Ποδοσφαίρου  Superior Cup 2026,  που πραγματοποιήθηκε στην Λευκάδα και στο Νυδρί από 23-25 Ιουνίου 2026, προτείνοντας ως συνδιοργανωτή το Δήμο Λευκάδας.  Ο φορέας έχει προϋπολογίσει το κόστος της διοργάνωσης στις 30.000,00 ευρώ (αφορά φιλοξενία και σίτιση 200 αθλητών, έντυπο υλικό, καταχωρήσεις σε μέσα ΜΜΕ, διαφημιστικό υλικό, προμήθεια μεταλλίων και κυπέλων) και αιτείται την οικονομική συνδρομή του Δήμου για να καλυφθεί μέρος των δαπανών.

2) Η Αστική Μη Κερδοσκοπική Εταιρία «Τουρισμός και Πολιτισμός Λευκάδας» με το αρίθμ. 5666/05-03-2026  έγγραφό της προτείνει την συνδιοργάνωση του αγώνα δρόμου 2ο Lefkas Fun Run Half Marathon, με διαδρομές 5, 10 και 21,1χλμ που θα πραγματοποιηθεί στην Βασιλική Λευκάδας στις 11 Οκτωβρίου 2026, με συνολικό προϋπολογισμό 9400,00 ευρώ.  

                     Κατόπιν των ανωτέρω:
                                                                   ΕΙΣΗΓΟΥΜΑΣΤΕ 
Α) την επιχορήγηση των Πολιτιστικών Σωματείων - Συλλόγων που αναφέρονται παρακάτω, ως εξής:

Ποσό 1000 ευρώ στην ΑΜΚΕ «Τουρισμός και Πολιτισμός Λευκάδας» (ΑΦΜ 802792684) για την διοργάνωση του αγώνα δρόμου 2ο Lefkas Fun Run Half Marathon (11/10/2026).

Β) την επιχορήγηση των Αθλητικών Σωματείων - Συλλόγων που αναφέρονται παρακάτω, ως εξής:
Ποσό 2900 ευρώ στον Α.Ο. ΤΗΛΥΚΡΑΤΗ (ΑΦΜ 998706712) για την διοργάνωση της αθλητικής εκδήλωσης Διεθνές Τουρνουά Ποδοσφαίρου Superior Cup 2026,  που πραγματοποιήθηκε από 23-25 Ιουνίου 2026. 

Υποχρέωση κάθε επιχορηγούμενου φορέα αποτελεί η αναφορά του Δήμου Λευκάδας με ταυτόχρονη χρήση του λογοτύπου του, σε οποιαδήποτε δημοσίευση (προσκλήσεις, αφίσα, μπροσούρα κλπ) ή οπτικοακουστικό υλικό παραχθεί, τα οποία θα πρέπει να προσκομισθούν μετά την εκδήλωση. 

Το συνολικό ποσό επιχορήγησης για τα πολιτιστικά σωματεία ανέρχεται στο ποσό των 35.300 € ευρώ, για τα  αθλητικά σωματεία στο ποσό των 35.000 € ευρώ και προβλέφθηκε στους παρακάτω Α.Λ. Εξόδων,  προϋπολογισμού οικ. έτους 2026 Δήμου Λευκάδας:

	Α/Α
	ΠΟΣΟ
	Α.Λ.Ε.
	ΑΙΤΙΟΛΟΓΙΑ

	1
	35.300
	015.2310880002
	Επιχορηγήσεις σε Πολιτιστικούς Συλλόγους και Σωματεία

	2
	35.000
	015.2310880001
	Επιχορηγήσεις σε Αθλητικούς Συλλόγους και Σωματεία


Στη συνέχεια πήρε το λόγο η κ. Κωνσταντινίδη Σεβαστή η οποία είπε: ψηφίζω υπέρ για τον Τηλυκράτη και όχι για την ΑΜΚΕ.
Στη συνέχεια πήρε το λόγο ο κ. Σολδάτος Γεώργιος ο οποίος είπε: Δε συμφωνώ για την ΑΜΚΕ θα ψηφίσω υπέρ μόνο για τον Τηλυκράτη.

Στη συνέχεια πήρε το λόγο ο κ. Καλός Χαράλαμπος ο οποίος είπε: Επειδή έχω αμφιβολίες για την ΑΜΚΕ, θα ψηφίσω υπέρ μόνο για τον Τηλυκρατη.

Τέλος η Εισηγήτρια πήρε το λόγο και είπε ότι αποσύρει το πρώτο τμήμα της εισήγησης που αφορά την ΑΜΚΕ και θέτει για ψήφιση μόνο το τμήμα που αφορά τον Τηλυκράτη.

Ακολούθησε ψηφοφορία κατά την οποία δεκαεπτά (17) Δ.Σ. ψήφισαν υπέρ της εισήγησης
Μετά τα ανωτέρω, το Δ.Σ. αφού έλαβε υπόψη του την εισήγηση
ΑΠΟΦΑΣΙΖΕΙ ΟΜΟΦΩΝΑ
 την επιχορήγηση των Αθλητικών Σωματείων - Συλλόγων που αναφέρονται παρακάτω, ως εξής:

Ποσό 2900 ευρώ στον Α.Ο. ΤΗΛΥΚΡΑΤΗ (ΑΦΜ 998706712) για την διοργάνωση της αθλητικής εκδήλωσης Διεθνές Τουρνουά Ποδοσφαίρου Superior Cup 2026,  που πραγματοποιήθηκε από 23-25 Ιουνίου 2026. 

   
Η απόφαση αυτή πήρε αρ. 162/2026.

                  
   Ο ΠΡΟΕΔΡΟΣ



           Τα παρόντα μέλη

       
      ΕΥΣΤΑΘΙΟΣ ΣΚΛΑΒΕΝΙΤΗΣ

